|  |
| --- |
| **Много време отлагах да напиша този текст. Страхувах се, че няма да му отделя достатъчно внимание, а за мен беше важно да кажа какво ни донесе срещата с първокласниците от 1 "г"клас. На 14. февруари посетихме класната стая на първия етаж по покана на г-жа Ели Георгиева. Каза ни, че би искала като част от уроците за добродетели да отидем и да споделим нашия опит като доброволци в Клуба по филантропия. Малчуганите ни посрешнаха с усмивки, а някои, за наша приятна изненада и на чист италиански с "Buongiorno, signora!", като очарователния Георги, от първата редица в ляво. Истината е, че с момичетата - Естела Трифонова, Донна Иванова, Мария Райкова и Михаела Иванова от 9 б клас не бяхме планирали конкретно какво ще говорим решихме да импровизираме, да видим как ще реагират децата и накъде ще тръгне разговорът ни с тях. Разбира се, след 3 години доброволчество имаме много, което да споделим, но когато се изправиш пред най-малките е различно, винаги очаквам те да подскажат какво ги вълнува и дали ги вълнува, гледам лицата им, реакцията им и разбирам дали вървим в правилната посока, затова се оставихме те да ни водят. Говорихме си за доброто, за това, че да помогнеш понякога стига и една добра дума в правилния момент, за онова, което ти носи като дар всяка оказана помощ на друго човешко същество. Разказахме им за някои от нещата, които сме правили и за наша радост в очичките им видяхме одобрение, разбиране и подкрепа, които, уви, не винаги срещаме в очите на възрастните. И тогава дойде най-хубавото... децата започнаха да споделят какво са правили досега те самите, а личицата им бяха озарени от щастие и гордост, когато разказваха как са организирали всичко покрай Коледния базар в 105то, колко много родители са помагали, изработвали, шили, рисували и какво ли още не, за да случат този празник на благотворителността, колко е важно да помагаме на по-слабите, болните и възрастните хора, защото това може да се случи на всеки един от нас. Защото в крайна сметка никой не бива да бъде сам! Тази среща ме развълнува много силно. През първата ми година като учител в нашето училище дарих косата си за раково болни, но не очаквах това от дете в първи клас, а малката Андреа сподели, че е направила именно това, дарила е косата си и не само го е направила, а и ми обясни с ясни и прости доводи защо го е направила. Респект и уважение, малка принцесо! Надявам се ние, големите да успяваме да ви подкрепяме по пътя ви на съзряване достатъчно осъзнато и с цялата любов, на която сме способни и не на последно място, да не забряваме да се вслушваме във вас, защото в много отношения вие сте много по-мъдри! Не знам дали това беше урок за тях, но със сигурност беше урок за нас. Чух прекрасни неща и си тръгнах оттам с увереността, че в нашето училище непрекъснато се случват чудеса, за някои от които дори не знаем! Ели, благодаря ти за тази възможност! Благодаря и на толкова умния-мислещ Иван, и на теб, Василка и на всички вас! И си пожелавам да случим следващото чудо заедно - големи и малки! Нина Серкова от Клуба по филантропия на 105 то СУ** |

Top of Form